ᱵᱷᱚᱡᱚᱱ ᱞᱟᱞ ᱥᱚᱨᱢᱟ

ᱵᱷᱚᱡᱚᱱ ᱞᱟᱞ ᱥᱚᱨᱢᱟ (ᱡᱟᱱᱟᱢ ᱑᱕ ᱰᱤᱥᱮᱢᱵᱚᱨ ᱑᱙᱖᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱰᱤᱥᱮᱢᱵᱚᱨ ᱒᱐᱒᱓ ᱠᱷᱚᱱ ᱫᱤᱭᱟ ᱠᱩᱢᱟᱨᱤ ᱟᱨ ᱯᱨᱮᱢ ᱪᱚᱸᱫᱽ ᱵᱟᱨᱣᱟ ᱥᱟᱶᱛᱮ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱑᱔ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱮᱫᱟᱭ ᱾ ᱩᱱᱤ ᱫᱚ ᱑᱖ ᱟᱱᱟᱜ ᱨᱟᱡᱚᱥᱛᱷᱟᱱ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱟᱝᱜᱟᱱᱮᱨ ᱵᱤᱫᱷᱟᱱᱥᱚᱵᱷᱟ ᱴᱚᱴᱷᱟ ᱨᱤᱱᱤᱡ ᱥᱚᱦᱮᱫ ᱥᱚᱦᱮᱛ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱵᱷᱚᱡᱚᱱ ᱞᱟᱞ ᱥᱚᱨᱢᱟ ᱫᱚ ᱵᱷᱚᱨᱚᱛᱯᱩᱨ ᱦᱚᱱᱚᱛ ᱨᱤᱱᱤᱡ ᱡᱟᱱᱟᱢᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱡᱟᱱᱟᱢ ᱫᱚ ᱵᱷᱚᱨᱚᱛᱯᱩᱨ ᱨᱮᱱᱟᱜ ᱱᱚᱫᱽᱵᱟᱭ ᱨᱮᱱᱟᱜ ᱚᱴᱟᱨᱤ ᱟᱹᱛᱩ ᱨᱮ ᱦᱩᱭ ᱞᱮᱱᱟ ᱾  ᱩᱱᱤ ᱫᱚ ᱠᱤᱥᱟᱱ ᱥᱚᱨᱚᱯ ᱥᱚᱨᱢᱟ ᱟᱨ ᱜᱳᱢᱚᱛᱤ ᱫᱮᱵᱤ ᱠᱷᱚᱱ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱵᱟᱪᱷᱱᱟᱣ ᱦᱩᱞᱥᱟᱹᱭ ᱨᱮ ᱚᱞ ᱟᱠᱟᱱ ᱥᱮᱪᱮᱫ ᱥᱤᱠᱷᱱᱟᱹᱛ ᱞᱮᱠᱟᱛᱮ, ᱩᱱᱤ ᱫᱚ ᱨᱟᱡᱚᱥᱛᱷᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱞᱟᱠᱪᱟᱨ ᱥᱟᱬᱮᱥ ᱨᱮ ᱮᱢ.ᱮ. ᱦᱟᱛᱟᱣ ᱞᱮᱫᱼᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱥᱚᱨᱢᱟ ᱫᱚ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮᱛᱚᱦᱚᱵ ᱫᱚ ᱟᱥᱲᱟ ᱫᱤᱱ ᱠᱷᱚᱱ ᱜᱮ ᱨᱟᱥᱴᱨᱤᱭᱚ ᱥᱣᱚᱸᱥᱚᱵᱷᱟᱠ ᱥᱚᱝᱜᱷ ᱨᱮᱱᱟᱜ ᱯᱚᱲᱦᱚᱱᱤᱭᱟᱹ ᱯᱷᱟᱹᱠᱲᱟᱹᱜ ᱵᱷᱟᱨᱚᱛ ᱡᱟᱠᱟᱛ ᱵᱤᱫᱽᱭᱟᱨᱛᱷᱤ ᱯᱚᱨᱤᱥᱚᱫᱽ ᱠᱷᱚᱱ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱚᱱᱟ ᱦᱚᱱᱚᱛ ᱨᱤᱱᱤᱡ ᱠᱚ-ᱠᱚᱱᱵᱮᱱᱚᱨ ᱟᱨ ᱠᱚ-ᱡᱤᱞᱟ ᱯᱨᱚᱢᱩᱠᱷ ᱮ ᱵᱮᱱᱟᱣ ᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱭᱩᱵᱟ ᱢᱳᱨᱪᱟ ᱨᱮ ᱥᱮᱞᱮᱫ ᱮᱱᱟ ᱟᱨ ᱒᱗ ᱥᱮᱨᱢᱟ ᱩᱢᱮᱨ ᱨᱮ ᱟᱡᱟᱜ ᱡᱟᱱᱟᱢ ᱟᱹᱛᱩ ᱨᱮ ᱥᱚᱨᱯᱚᱧᱪ ᱮ ᱵᱮᱱᱟᱣ ᱮᱱᱟ ᱾

ᱩᱱᱤ ᱫᱚ ᱯᱩᱱ ᱫᱷᱟᱣ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ, ᱨᱟᱡᱚᱥᱛᱷᱟᱱ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾

ᱥᱚᱨᱢᱟ ᱫᱚ ᱒᱐᱐᱓ ᱥᱟᱞᱮ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱨᱟᱡᱚᱥᱛᱷᱟᱱ ᱥᱟᱢᱟᱡᱤᱠ ᱱᱤᱭᱟᱭ ᱢᱟᱱᱪ (RSNM) ᱴᱤᱠᱤᱴ ᱨᱮ ᱵᱷᱚᱨᱚᱛᱯᱩᱨ ᱨᱮᱱᱟᱜ ᱱᱚᱫᱽᱵᱟᱭ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱵᱟᱪᱷᱱᱟᱣ ᱞᱮᱫ ᱛᱟᱦᱮᱸᱫ ᱟᱨ ᱕,᱙᱐᱐ ᱠᱷᱚᱱ ᱰᱮᱦᱮᱨ ᱵᱟᱪᱷᱱᱟᱣ ᱟᱨ ᱖.᱒᱘% ᱵᱟᱪᱷᱱᱟᱣ ᱦᱤᱥᱟᱹᱵᱽ ᱛᱮ ᱢᱚᱬᱮ ᱟᱱᱟᱜ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ ᱾

᱒᱐᱒᱓ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱛᱟᱭᱚᱢ, ᱩᱱᱤ ᱫᱚ ᱥᱟᱝᱜᱟᱱᱮᱨ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱮᱢᱹᱮᱞᱹᱮᱹ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾

᱑᱒ ᱱᱚᱵᱷᱮᱢᱵᱚᱨ ᱒᱐᱒᱓ ᱥᱟᱞ ᱨᱮ ᱯᱩᱭᱞᱩ ᱫᱷᱟᱣ ᱮᱢ.ᱮᱞ.ᱮ. ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱯᱟᱦᱴᱟ ᱠᱷᱚᱱ ᱵᱟᱨᱭᱟ ᱰᱤᱯᱩᱴᱤ ᱥᱤ. ᱮᱢ., ᱫᱤᱭᱟ ᱠᱩᱢᱟᱨᱤ ᱟᱨ ᱯᱨᱮᱢ ᱪᱚᱸᱫᱽ ᱵᱟᱨᱣᱟ ᱥᱟᱶ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱑᱔ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾

ᱨᱟᱡᱚᱥᱛᱷᱟᱱ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
᱑᱒ ᱱᱚᱵᱷᱮᱢᱵᱚᱨ ᱒᱐᱒᱓ ᱨᱮ, ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱦᱚᱛᱮᱛᱮ ᱵᱟᱨᱭᱟ ᱰᱤᱯᱩᱴᱤ ᱥᱤ. ᱮᱢ., ᱫᱤᱭᱟ ᱠᱩᱢᱟᱨᱤ ᱟᱨ ᱯᱨᱮᱢ ᱪᱚᱸᱫᱽ ᱵᱟᱨᱣᱟ ᱥᱟᱶ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱑᱔ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱱᱤᱛᱚᱜ ᱩᱱᱤ ᱵᱟᱯᱞᱟ ᱟᱠᱟᱱᱟᱭ ᱟᱨ ᱩᱱᱤ ᱨᱤᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾ ᱩᱱᱤᱭᱤᱡ ᱢᱟᱨᱟᱝ ᱜᱤᱫᱽᱨᱟᱹ ᱚᱵᱷᱤᱥᱮᱠ ᱥᱚᱨᱢᱟ ᱯᱟᱲᱦᱟᱣ ᱠᱟᱱᱟᱭ ᱟᱨ ᱯᱨᱟᱭᱵᱷᱮᱴ ᱪᱟᱹᱠᱨᱤ ᱠᱟᱱᱟᱭ ᱾ ᱩᱱᱤᱭᱤᱡ ᱦᱩᱰᱤᱧ ᱜᱤᱫᱽᱨᱟᱹ ᱠᱩᱱᱟᱞ ᱥᱚᱨᱢᱟ ᱫᱚ ᱮᱢ.ᱵᱤ.ᱵᱤ.ᱮᱥ. ᱯᱟᱲᱦᱟᱣ ᱠᱟᱛᱮ ᱰᱟᱠᱴᱚᱨ ᱟᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱖᱗ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱵᱷᱚᱨᱚᱛᱯᱩᱨ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ